চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান
**ব্লো-ব্জাং-ছোস-ক্যি-র্গ্যাল-ম্ত্শান** (তিব্বতি: བློ་བཟང་ཆོས་ཀྱི་རྒྱལ་མཚན, ওয়াইলি: *Blo-bzang Chos-kyi Rgyal-mtshan*) (১৫৭০-১৬৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ পাঞ্চেন লামা ছিলেন। পাঞ্চেন লামাদের মধ্যে তিনিই ছিলেন প্রথম যিনি তার জীবদ্দশায় পাঞ্চেন লামা উপাধি লাভ করেন।

জন্ম
----

ব্লো-ব্জাং-ছোস-ক্যি-র্গ্যাল-ম্ত্শান ১৫৭০ খ্রিষ্টাব্দে মধ্য তিব্বতের ল্হান উপত্যকায় অবস্থিত ব্রুগ-ব্র্গ্যা (ওয়াইলি: *brug brgya*) নামক গ্রামে স্বা পরিবারগোষ্ঠীতে জন্মগ্রহণ করেন। তার পিতার নাম ছিল কুন-দ্গা'-'ওদ-জের (ওয়াইলি: *kun dga' 'od zer*)। জন্মের পর তার নাম রাখা হয় ছোস-র্গ্যাল-দ্পাল-ল্দান-ব্জাং-পো (ওয়াইলি: *chos rgyal dpal ldan bzang po*)। গ্লাং-মিগ-পা-ছোস-ক্যি-র্গ্যাল-ম্ত্শান (ওয়াইলি: *chos rgyal dpal ldan bzang po*) নামক এক বৌদ্ধ ভিক্ষু তাকে দ্বেন-সা-পা-ব্লো-ব্জাং-দোন-গ্রুবের পুনর্জন্ম চলে চিহ্নিত করেন।

শিক্ষা
------

ব্লো-ব্জাং-ছোস-ক্যি-র্গ্যাল-ম্ত্শান কৈশোরকালে রি-বো-দ্গে-'ফেল (ওয়াইলি: *ri bo dge 'phel*) বৌদ্ধবিহারের প্রধান লামা সাংস-র্গ্যাস-য়ে-শেসের নিকট দ্বেন-সা নামক স্থানে পাঁচ বছর শিক্ষালাভ করেন। আঠারো বছর বয়সে তিনি থোস-ব্সাম-গ্লিং (ওয়াইলি: *thos bsam gling*) মহাবিদ্যালয়ে দ্পাল-'ব্যোর-র্গ্যা-ম্ত্শো (ওয়াইলি: *dpal 'byor rgya mtsho*) নামক বৌদ্ধভিক্ষুর নিকট শিক্ষালাভ করেন। পরবর্তী তিন বছর তিনি সাংস-র্গ্যাস-য়ে-শেসের নিকট দ্বেন-সায় গানদেন মহামুদ্রা সম্বন্ধে শিক্ষালাভ করেন। ১৫৯১ খ্রিষ্টাব্দে পান-ছেন-দাম-ছোস-য়ার-'ফেল (ওয়াইলি: *paN chen dam chos yar 'phel*), দ্পাল-'ব্যোর-র্গ্যা-ম্ত্শো (ওয়াইলি: *dpal 'byor rgya mtsho*) এবং পান-ছেন-ল্হা-দ্বাং-ব্লো-গ্রোস (ওয়াইলি: *paN chen lha dbang blo gros*) নামক তিনজন বৌদ্ধ ভিক্ষু তাকে দীক্ষাদান করেন। দ্গা'-ল্দান বৌদ্ধবিহারে নাম-ম্খা'ই-ম্ত্শান-চান (ওয়াইলি: *nam mkha'i mtshan can*) নামক বৌদ্ধ পন্ডিতের নিকট কালচক্র, দাম-ছোস-দ্পাল-'বার নামক ছাব্বিশতম দ্গা'-ল্দান-খ্রি-পার নিকট ছেদ সাধনা এবং দ্গে-'দুন-র্গ্যাল-ম্ত্শান নামক আঠাশতম দ্গা'-ল্দান-খ্রি-পার নিকট দ্গে-'দুন-র্গ্যা-ম্ত্শোর রচনাগুলি সম্বন্ধে শিক্ষালাভ করেন।

শিক্ষকতা
--------

চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান
শিক্ষালাভের পর তিনি দ্বেন-সায় ফিরে এসে বহু মন্দির ও মূর্তি নির্মাণ করান, লাম-রিম সম্বন্ধে শিক্ষাদান করেন এবং দ্বেন-সা বৌদ্ধবিহারের প্রধান রূপে নির্বাচিত হন। ১৫৯৮ খ্রিষ্টাব্দে তিনি গাংস-চান-ছোস-'ফেল (ওয়াইলি: *gangs can chos 'phel*) বৌদ্ধবিহার এবং ১৬০১ খ্রিষ্টাব্দে ব্ক্রা-শিস-ল্হুন-পো বৌদ্ধবিহারের প্রধান হিসেবে নির্বাচিত হন। এই সময় তিনি ব্ক্রা-শিস-ল্হুন-পো বৌদ্ধবিহারে স্মোন-লাম-ছেন-মো উৎসবের সূচনা করেন। ১৬০৯ খ্রিষ্টাব্দে তিনি এই বৌদ্ধবিহারে ব্ক্রা-শিস-ল্হুন-পো-র্গ্যুদ-পা-গ্র্বা-ত্শাং (ওয়াইলি: *bkra shis lhun po rgyud pa grwa tshang*) নামক তন্ত্র মহাবিদ্যালয় স্থাপন করেন। তিনি এই সময় দ্রেপুং বৌদ্ধবিহারে চতুর্থ দলাই লামাকে দীক্ষাদান করেন।:১৮১ চতুর্থ দলাই লামার মৃত্যুর পর ১৬১৭ খ্রিষ্টাব্দে তিনি দ্রেপুং ও সেরা বৌদ্ধবিহারের প্রধান লামা নির্বাচিত হন। ১৬২৬ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ের প্রধান নির্বাচিত হন।

ভুটানের সঙ্গে সম্পর্ক
---------------------

ব্লো-ব্জাং-ছোস-ক্যি-র্গ্যাল-ম্ত্শান ১৬১২ খ্রিষ্টাব্দে ল্হাপা পরিবারগোষ্ঠীর আমন্ত্রণে ভুটান যাত্রা করেন। এই পরিবারগোষ্ঠী ঙ্গাগ-দ্বাং-র্নাম-র্গ্যালের বিরোধী ছিলেন। ভুটানে ঙ্গাগ-দ্বাং-র্নাম-র্গ্যালের প্রভাব বৃদ্ধি পেলে এই পরিবারগোষ্ঠীর প্রভাব কমে যায়। ব্লো-ব্জাং-ছোস-ক্যি-র্গ্যাল-ম্ত্শানের সঙ্গে ঘনিষ্ঠতা থাকায় তারা দ্গে-লুগ্স ধর্মসম্প্রদায়ের অন্তর্গত হন। ১৬৫০ খ্রিষ্টাব্দে তিনি ভুটান ও তিব্বতের মধ্যে বিবাদের মধ্যস্থতা করেন। এই বিবাদের ফলে সময় গ্নাস-র্ন্যিং (ওয়াইলি: *gnas rnying*) পরিবারগোষ্ঠীও দ্গে-লুগ্স ধর্মসম্প্রদায়ের অন্তর্গত হয়।

গ্ত্সাং-পা রাজবংশের সঙ্গে সম্পর্ক
---------------------------------

গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল দ্গে-লুগ্স ধর্মসম্প্রদায়বিরোধী হলেও তিনি ব্লো-ব্জাং-ছোস-ক্যি-র্গ্যাল-ম্ত্শানের সঙ্গে সুসম্পর্ক বজায় রাখেন। ব্লো-ব্জাং-ছোস-ক্যি-র্গ্যাল-ম্ত্শান রাজার কোন একটি রোগ নিরাময় করে নিলে ফুন-ত্শোগ্স-র্নাম-র্গ্যাল দলাই লামার পরবর্তী অবতার খোঁজার ওপর নিষেধাজ্ঞা প্রত্যাহার করেন এবং ১৬১৯ খ্রিষ্টাব্দে পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করা হয়।:৩৩ পরবর্তী দশকে গ্ত্সাং-পা রাজবংশের সঙ্গে দ্গে-লুগ্স ধর্মসম্প্রদায়ের সঙ্গে সম্পর্কের অবনতি ঘটলে তিনি বহুবার মধ্যস্থতা করেন। ১৬২১ খ্রিষ্টাব্দে ল্হাত্সুন এবং হুংতাইজির নেতৃত্বে মঙ্গোলরা দ্গে-লুগ্স ধর্মসম্প্রদায়ের সমর্থনে দ্বুস অঞ্চল আক্রমণ করলে গ্ত্সাং-পা রাজবংশের তৎকালীন রাজা ব্স্তান-স্ক্যোং-দ্বাং-পো গ্যাথাংগাং নামক স্থানে তাদের সম্মুখীন হন কিন্তু তিনি ও তার সৈন্যদল মুঙ্গোলদের কাছে পরাজিত ও বন্দী হন।:৬৯৭ এই সময় ব্লো-ব্জাং-ছোস-ক্যি-র্গ্যাল-ম্ত্শান সহ দ্গে-লুগ্স ধর্মসম্প্রদায়ের প্রধান লামারা তাদের মুক্তির জন্য মঙ্গোলদের অনুরোধ করলে তারা মুক্তি পান। কিন্তু এর পরিবর্তে দ্গে-লুগ্স ধর্মসম্প্রদায় তাদের পূর্বেকার সমস্ত বৌদ্ধবিহার পুনরায় অধিকার করে এবং দ্বুস অঞ্চলে গ্ত্সাং-পা রাজবংশের সমস্ত সামরিক ছাউনিগুলিকে ধ্বংস করে দেওয়া হয়। ১৬২২ খ্রিষ্টাব্দে ব্লো-ব্জাং-ছোস-ক্যি-র্গ্যাল-ম্ত্শান পঞ্চম দলাই লামাকে অধিষ্ঠিত করতে সক্ষম হন। ১৬৪২ খ্রিষ্টাব্দে গ্ত্সাং-পা রাজবংশের পতন হলে পঞ্চম দলাই লামা ব্লো-ব্জাং-ছোস-ক্যি-র্গ্যাল-ম্ত্শানকে পাঞ্চেন লামা উপাধি প্রদান করেন।

তথ্যসূত্র
---------

1. 1 2 3 4 5 6  Gardner, Alexander (2009-10)। "The Fourth Paṇchen Lama, Lobzang Chokyi Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ 2014-09-04।  এখানে তারিখের মান পরীক্ষা করুন: `|তারিখ=` (সাহায্য)
2. ↑  Mullin, Glenn H. (2001). *The Fourteen Dalai Lamas: A Sacred Legacy of Reincarnation*, Clear Light Publishers. Santa Fe, New Mexico. আইএসবিএন ১-৫৭৪১৬-০৯২-৩.
3. ↑  Ya Hanzhang, Biographies of the Tibetan Spiritual Leaders Panchen Erdenis, Beijing 1994
4. ↑  Giuseppe Tucci, Tibetan Painted Scrolls, Rome 1949

আরো পড়ুন
---------

* Willis, Janice D. 1985. "Preliminary Remarks on the Nature of rNam-thar: Early dGe-lugs-pa Siddha Biographies." In Soundings in Tibetan Civilizations. Barbara Aziz and Matthew Kapstein, eds. Delhi: Manohar, pp. 304–319.
* Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 85–96.

|
|  |
| পূর্বসূরীদ্বেন-সা-পা-ব্লো-ব্জাং-দোন-গ্রুব | **ব্লো-ব্জাং-ছোস-ক্যি-র্গ্যাল-ম্ত্শান  চতুর্থ পাঞ্চেন লামা** | উত্তরসূরীব্লো-ব্জাং-য়ে-শেস |
|

| * দে
* স
পাঞ্চেন লামা |
| --- |
| 
* ১) ম্খাস-গ্রুব-র্জে-দ্গে-লেগ্স-দ্পাল-ব্জাং
* ২) ব্সোদ-নাম্স-ফ্যোগ্স-গ্লাং
* ৩) দ্বেন-সা-পা-ব্লো-ব্জাং-দোন-গ্রুব
* ৪) ব্লো-ব্জাং-ছোস-ক্যি-র্গ্যাল-ম্ত্শান
* ৫) ব্লো-ব্জাং-য়ে-শেস
* ৬) ব্লো-ব্জাং-গ্পাল-ল্দান-য়ে-শেস
* ৭) Palden Tenpai Nyima
* ৮) Tenpai Wangchuk
* ৯) Thubten Chökyi Nyima
* ১০) Lobsang Trinley Lhündrub Chökyi Gyaltsen
* ১১) দ্গে-'দুন-ছোস-ক্যি-ন্যি-মা (তিব্বত) / র্গ্যাল-ম্ত্শান-নোর-বু (চীন)

 | প্রথম পাঞ্চেন লামাপ্রথম পাঞ্চেন লামা  |